Worcester F 180 Distinctiones

139 Miraculum Infirmos curat

Miraculum infirmos curat secundum Gregorium, homilia 4 *Super Mattheum*. Adhuc quippe visibilia miracula coruscant, ut corda audiencium ad fidem inuisibilium pertrabantur. Ac cum fidelium numerositas intra sanctam[[1]](#footnote-1) ecclesiam excreuit, multi sunt qui vitam virtutum tenent, sed signa virtutum non habent, sed frustra miraculum foris ostenditur, si deest qui intus operetur.

¶ Item, Gregorius super illud[[2]](#footnote-2) *Mattheum*, signa eos qui crediderunt [Mar. 16:17]. Numquid, fratres, quia ista signa non facitis, minime credidistis? Sed hec signa in[[3]](#footnote-3) exordio ecclesie necessaria fuerunt. Nam cum arbusta plantamus, tamdiu illis aquas fundimus, quousque in terra conualuisse videmus. Sed cum radicem fixerint, irrigacio cessabit. Vnde Paulus dixit [1 Cor. 14:22]: *Lingue in signum sunt non fidelibus, sed infidelibus*.

¶ Item, Hieronimus super illud [Luc. 11:14]: *Erat* Jesus *eiciens demonium*, et illud Eicere demonia commune opus est ministris Dei et ministris diaboli. Sed veritatem confiteri, iusticiam facere, priuatum opus est sanctorum. Ideo quem videris demonia eicientem, si non sic confessio veritatis in ore eius,[[4]](#footnote-4) nec iusticia in manibus eius, non est homo Dei est. Si autem videris in eo veritatem et iustitiam, licet demonia non eiciebat, homo Dei est. Vnde nota secundum Gregorium,[[5]](#footnote-5) *Moralium* 27 super illud Job 40[:12]: *Stringit caudam* super *cedrum*. Quod in fine mundi signa fidelium cessabunt, sed signa antechristi et satellitum eius patebunt.

1. sanctam ] Lambeth, F 128 *om.* F 80. [↑](#footnote-ref-1)
2. illud ] Lambeth, F 128 *om*. F 80. [↑](#footnote-ref-2)
3. in ] *add.* ~~fine~~ F 80. [↑](#footnote-ref-3)
4. eius ] Lambeth, F 128 *om.* F 80. [↑](#footnote-ref-4)
5. Gregorium ] Lambeth, F 128 *om*. F 80. [↑](#footnote-ref-5)